**თამარ ბართაია**

 **და-ქოც-ნაც-ებულები**

 **(დრამა ორ მოქმედებად)**

 **2015წ.**

 **მოქმედი გმირები:**

**თიკო : ექიმი 50 წლამდე**

**საბა : 50- გადაცილებული**

**გუგა: თიკოს ვაჟი**

**ნინი: გუგას შეყვარებული**

**ეკა: ლაბორანტი , 27 წლის**

**საბას მეგობრები: გია, ზურა, ნიკუშა, ჯარჯი, დიმა და სხვები**

 **მოქმედება პირველი**

 ჩაბნელელებული კაბინეტი.

ოდნავ იკვეთება სილუეტები. კომპიუტერის მაგიდასთან ახალგაზრდა გოგონა ზის, (ეკა ) ლაბორანტი და ტექსტს კრეფს. სპეციალურ საწოლზე პაციენტი ქალბატონი წევს, მასთან ახლოს კი მაღალ, სატრიალო სკმზე ექიმი, (თიკო, 50 წლამდე , კარგად შემონახული). თიკო სპეციალურ ხელსაწყოს ასრიალებს ავადმყოფის სხეულზე და თან ეკრანზე იყურება.

 **თიკო :**

რამდენი წლის ბრძანდებით?

 **პაციენტი ქალი:**

რამდენის ვიქნები?

 **თიკო:**

არ ვიცი ქალბატონო?

 **ეკა :**

დაბადების თვე და რიცხვი

 **პაციენტი ქალი:**

ორმოცდა შვიდის ვარ...6 აგვისტო

 **თიკო :**

კისრის არეში გაქვთ ტკივილები?

 **თიკო :**

ცოტა

 **თიკო:**

რამდენი ხანია?

 **პაციენტი ქალი:**

ორი წელია თითქმის ყოვედღე

 **თიკო :**

გადატრიალდით და გვერდზე დაწქით...კაროტიდულ სისტემაში ვლინდება ვას სკულური რეზისტილობის მატების ტენდენცია pimcccca dex-o.93, pi mca sin -095

 **ეკა**

(იმეორებს) ...კარ-ოტიდ- ულ სისტემაში ვლინდება ვასკულური რეზისტილობის მატების ტენდენცია pimcccca dex-o.93, pi mca sin -095

 **პაციენტი ქალი:**

დღე არ არის რო რამე არ მტკიოდეს, ხან რა ხან რა. ჩემ ასაკამდე რო მოხვალთ , ღმერთმა თქვენ კარგად გაყოფოთ მეც 40 წლამდე წამალი არ დამჭირებია

 **ეკა:**

**აჰა, ჰა, ჰა, (** გადაიხარხარებს.)

 **თიკო :**

ეკა!?....

  **ეკა:**

უკაცრავდ.

 **პაციენტი ქალი:**

რა აცინებს? ისე ჩემი შვილიშვილც ასე უაზროდ იცინის

 **თიკო :**

ინტრაკრანიულად ზომიერად გადატვირთულია ორივე კავერნოზული სინუსი , მარჯვნივ 18 სმ, და სწორი სინუსი 30 სმ

 **ეკა:**

(ხმამაღლა იმეორებს და თან თექსტს კრეფს) ....ინტრაკრანიულად ზომიერად გადატვირთულია ორივე კავერნოზული სინუსი , მარჯვნივ 18 სმ, და სწორი სინუსი 30 სმ

 ( პაციენტი კაცი სიბნელეში კარს შემოაღებს.)

**პაციენტი კაცი:**

ექიმო შემოვიდე?

 **პაციენტი ქალი:**

აჰ! გახდილი ვარ სად მოდის?!

 **თიკო :**

სად უნდა შემოხვიდეთ ?! ვერ ხედავთ ავადმყოფი მყავს.

 **პაციენტი კაცი**ი:

ვაა?! ამდენი ხანი რით ვერ გასინჯა?! (გაბრაზებული გაიჯახუნებს კარს)

 **პაციენტი ქალი:**

 დამინახა?

 **თიკო :**

არა ქალბატონო, ნუ ნერვიულობთ?!

 **პაციენტი ქალი:**

სანერვიულოს მეტი რა მაქვს

 **თიკო:**

აქ გტკივათ?

 **პაციენტი ქალი:**

მგონი კი, ცოტა...

 **თიკო:**

 მარცხენა, 23, 4, მარჯვენა 22, 1

 **ეკა:**

 (იმეორებს) მარცხენა, 23, 4, მარჯვენა 22, 1

 **პაციენტი ქალი:**

გადავრჩები ექიმო? თუ უკვე გვიან არის?

 **თიკო:**

 (დუმს, საქმეშია ჩართული)

 **პაციენტი ქალი:**

რა არ გადავრჩები? (ტირილი ეპარება ხმაშ)

 **თიკო:**

ქალბატონო დაწყნარდით, რა გაქვთ სატირალი, მე გამოკლვლევების პასუხებს ვწერ, მკურნალობას თქვენი ექიმი დაგინიშნავთ. საგანგაშოს აქ ვერაფერს ვერ ვხედავ

**(რეკავს ტელეფონი)**

 **თიკო: (ეკას)**

გუგაა?! უთხარი, რო არ მცალია, ცოტა ხანში გადავურეკავ.

 **ეკა:**

ალო, გუგა შენ ხარ?! დედაშენი დაკავებულია, ცოტა ხანში, მე თვითონ გადავურეკავო..... რაა?! ... გუგა არა ვარო ქლბატონო თიკო.

 **თიკო:**

აბა ვინ არის? კითხე?

 **ეკა:**

ვერ მოვასწრი დაკიდა .

 **თიკო:**

კარგი. გააგრძელე . კვანძის მოცულობა, იგივე არ გაზრდილა

 **ეკა:**

(იმეორებს) კვანძის მოცულობა, იგივე.

 **თიკო:**

 კარგი, თავისუფალი ხართ ქალბატონო, შეგიძლიათ ადგეთ, ისე წონაში თუ დაიკლებთ, ტკივილბიც ნაკლები გექნებათ.

(პაციენტი წამოდგება და ჩაცმას იწყებს. )

 **პაციენტი ქალი:**

პაუხს ვერ მეტყვით?

 **თიკო:**

რის პასუხს?

 **პაციენტი:**

რა მჭირს?

 **თიკო:**

თქვენი მკურნალი ექიმი შეაჯერებს ყველა პასუხს ექოსკოპიის , ანალიზების და ის გეტყვით.შემდეგი! შემოდით, თქვენ თავისუფალი ბრძნდებით . ეკა, მომაწოდე ჩემი ტელეფონი.

 **(ეკა მობილურს ააწვდის თიკო იწყებს შემოსული ზარებუს ნახვას)**

პაციენტი ქალი ისევ დგას

 **თიკო:**

თავისუფალი ბრძანდებით

 **პაციენტი ქალი:**

ქაღალდს არ მაძლევთ?

 **თიკო:**

რა ქაღალდს?!

 **პაციენტი ქალი:**

კაცო ამდენი ხანი რო მსინჯეთ და წერდით?!

 **თიკო:**

სანამ თქვენ ექიმთან მიხვალთ იქ დაგხვდებათ. ჩვენ გავუგზავნით ინტერნეტით.

 **პაციენტი ქალი:**

უუჰ?! (უკმაყოფილო გადის.) არ გვინდოდა ის მთავრობა?!...ესენი ხო აგვაშნებენ წესირად პასუხს რო არავინ გაგცემს ...(ბურტუნ-ბურტყუნით გადის).

***(შემოდის პაციენტი კაცი)***

 **პაცინტი კაცი:**

 სად დავწვე?

 **ეკა:**

აქეთ მობრძანდით. წელსზემოთ გაიხადეთ

 **პაცინტი კაცი:**

კი ბატონო, რა პრობლემაა?!

  **თიკო:**

( თიკო მობილურზე რეკავს და თან ახლი პაციენტის გასასინჯად ემზადება)

ალო, თქვენ მირეკავდით, დიახ თიკო ვარ. თქვენ ვინ ბრძანდებით?!... უკაცრავად?! ...ვერ გიცანით?! არა არც ხმაზე არ მეცნობით. იცით რა ამდენი დრო არ მაქვს, ან მითხარით რომელიხართ, ან ... უკაცრავად, მაგრამ უნდა გავთიშო, პაციენტი მელოდება. რაა?! საბა?!... ვინ საბა?! ...ააა?! საბა! ჩამოხვედი?! როდის ჩამოხვედი?! ...კარგი , რა ვიცი საღამოს კი , კი მცალია, მეც ძალიან გამიხარდება...რა ვიცი, თუ გინდა ჩემთან ამოდი სახლში. კი ისევ იქ ვცხოვრობ! კარგი საღამომდე.

(თიკო ტელეფონს გათიშავს და მაგიდზე დადებს. დუმს)

 **ეკა:**

მოხდა რამე?

 **თიკო:**

არა ისეთი არაფერი, უბრალოდ 30 წლის უნხავი მეგობარი ჩამოვიდა და ...

 **ეკა:**

გავაგრძელოთ?

 **თიკო:**

მოიცა ერთი წუთით, (რეკავს ტელეფონზე )დოდო აქ ხარ, მოხვედი უკვე?! შეგიძლია შემცვალო? კი ახლვე სასწრაფოდ უნდა გავიქცე, არა ყველაფრი რიგზეა, კარგი გელოდები. კი ახლავე. სიბნელეში ქალის ახლი სილუეტი გამოჩნდება, რომელიც ექიმის სკამზე ჯდება და იქვე შეუდგება საქმეს, თიკო ოთახიდან გადის.

 **დოდო ექიმი:**

 ასაკი?

 **პაციენტი კაცი:**

71-ის გახლავრთ

 **დოდო ექიმი:**

მითხარით აბა რა ჩივილები გაქვთ? რა გაწუხებთ ? რამდენი ხანია?

 **პაციენტი კაცი:**

საიდან დავიწყო?

 **დოდო ექიმი:**

თავიდან

 **პაციენტი კაცი:**

თავიდან?! თავიდან მეოთხე კლასში ვიყავი პირველად რო მომცა შეტევა აქ, მაშინ ბრმანაწლავი ეგონათ და სასწრაფოდ გამიკეთეს ოპერაცია, სუ ტყუილად ამომაჭრეს, მერე ისევ რო ამტკივდა, ერთი კაი ექიმი იყო ჩვენ რაიონში, ლოთი, სამსახურიდან გამოგდებული ,მაგრამ ისეთ დიაგნოზს სვამდა, ესეც კი ვერ აჯობებდა(კომპიუტერზე)....

 **\* \* \***

**თიკოს ბინა.**

 ***თიკო კარს აღებს და ოთაში შემოდის. ხელში ბევრი პარკები უჭირავს და თმის ვარცხნილობა ახლი გაკეთებული აქვს.***

 **გუგა:**

 ნინი შენ ხარ?!

(მეორე ოთახიდან 26-27 წლის სიმპატიური ბიჭი გამოდის).

 **თიკო:**

 ნინის ელოდები?

  **გუგა:**

 წავიდეს მაგის კარგიც....

 **თიკო:**

რა იყო კიდევ იჩხუბეთ?!

  **გუგა:**

მე რა ვიჩხუბე თვითონ გავარდა?! მორჩა რა ამომივიდა , აქა მყავს , დავაი დაახვიოს.

 **თიკო:**

ოჰ ვითომ ჯერაც არ გიჩხუბიათ?!

  **გუგა:**

შენ რა გჭირს?

 **თიკო:**

რა მჭირს?!

  **გუგა:**

რავი თავზე?

 **თიკო:**

არაფერი?!...

  **გუგა:**

რა არფერი?!

 **თიკო:**

ააა. ხოო?! სალონში ვიყავი

  **გუგა:**

მიდიხარ სადმე?

 **თიკო:**

არა.

  **გუგა:**

აბა რათ გინდოდა?

 **თიკო:**

ჩემთან მოდის სტუმარი

  **გუგა:**

ვაა, რა თოხლებია?! (გახსნის მუყაოს ყუთს) ვინ სტუმარი?

 **თიკო:**

ჩემი ძველი ნაცნობია, დიდი ხანია არ მინახავს...გუგა მოაჭერი რაა მაგ ხაჭაპურს ხელით რატო გლიჯავ?!

  **გუგა:**

ოო, მივდივრ რა, მეჩქარება. დიდი ხანი , რამდენია?

 **თიკო:**

 ალბათ 30 წელი

  **გუგა:**

მერე იცნობ?

 **თიკო:**

მგონი კი

  **გუგა:**

ქალია თუ კაცი?

 **თიკო:**

კაცი

  **გუგა:**

ეს ნახე ტოო?! კაი წავედი და წესიერად. შე მაიმუნო?!

  **თიკო:**

გუგა?! შენ თვითონ წესიერად და ძაან არ დააგვიანო.

  **გუგა:**

კაი , ერთი 50 ლარი მომეცი რაა?!

 **თიკო:**

რა ამბავია?!

  **გუგა:**

რა რა ამბავია და შეყვარებულმა მიმატოვა, რაა, გული არ გადავაყოლო?

 **თიკო:**

რაზე იჩხუბეთ? ისევ იმაზე?

  **გუგა:**

ჰო აბა ჩვენ სხვაზე არაფერზე არ ვჩხუბობთ! ტიპი ამის იქით ვერაფერს ვერ ხედავს, ეხლა ხო კარგად არის, მაგისმა საყვარელმა მთავრობა ხო... (,,გაუდო’’- ჟესტით) მამამისს ბოლომდე, ჯერ სად არიან?! ....აი თავისი ხელფასით ერთხელაც რო ვეღარ წავა სალონში მერე აქოს ისევ ეს დამპლები.

**თიკო:**

იცი რა მიკვირს გუგა?! შეყვარებულებს პოლიტიკის მეტი სალაპარაკო რო არა გაქვთ და ამზე რო ჩხუბობთ ყოველდღე...

 **გუგა:**

ო , მაიცა რაა, დღეს ეს უკვე მარტო პოლიტიკა აღარ არის! ადამიანის გაგებაა, ,,ქოცი’’ თუ ხარ ესეიგი ბნელი ხარ, აქ ჩალპობა გინდა და მაშინ ნუღარ მებლატავები, ევროპაზე და თავისუფლებაზე , შევთანხმდეთ რო ბნელი ხარ.

 **თიკო:**

ესეთი რადიკალები როგორ ხართ ვგიჟდები, შეიძლება ყველაფერს ორ ფერში ხედავდეთ?

 **გუგა:**

აუ დედაჩემი ხარ თორე შენნაირი ტიპები კიდე ყველაზე მაგრად არ მევასება და ყველა ქვეშაფსია და სიაფანდი მგონია, ,,აქ ეცც არ მოწონთ’’ ,,იქ იცც მოწონთ’’ დავაი რაა?! მაგარი ტრუხა ბაზარია, წავედი, წავედი...

 **თიკო:**

ო, რა ხარ შენ?!

  **გუგა:**

აჰა, ესეც, ტაქსის ფული ხო მინდა (საფულედან კიდევ ერთ კუპიურას ამოიღებს)

 **თიკო:**

გუგააა?!

  **გუგა:**

კაი, წავედი გკოცნი.

***(გუგა მიდის, თიკო პროდუქტს ალაგებს და ტანსაცმელს იცვლის. კარზე ზარია, თიკო აჩქარდება, სასწრაფოდ ფეხსაცმელებს გამოიცვლის და კარისკენ წავა, ზარს ბრახუნიც მიყვება.)***

 **თიკო:**

ახლავე

(თიკო კარს აღებს, ოთახში გუგას ასაკის გოგონა შემოდის, შინაურულად მოისვრის ჩანთას)

 **თიკო:**

შენა ხარ ნინი?

 **ნინი**:

ხო, როგორ ხართ თიკო დეიდა?

 **თიკო:**

კარგად , შენ?!

 **ნინი**:

რავი ვიჩხუბეთ.

 **თიკო:**

ვიცი მითხრა.

 **ნინი**:

ხოო?! სად არის გუგა?!

 **თიკო:**

არ ვიცი ცოტა ხნის წინ წავიდა.

 **ნინი**:

თავზე რა გჭირთ?!

 **თიკო:**

რა მჭირს?

 **ნინი**

არა, არაფერი რაღაც სხვანაირად მომეჩვენეთ, თავის ოთახში დაველოდები კარგი?! ხო შეიძლება? (ამთქნარებს)

 **თიკო:**

კი ბატონო.

 ***ნინი გადის და კარს გაიხურავს. თიკო სარკეში ჩაიხედება და თმას შეიკრავს. კარზე მოკრძალებული კაკუნია, ჩერდება, თიქოს არ არის დარწმუნებული, რომ ნამდვილად გაიგონა. კაკუნი ისევ მეორდება. თიკო კარს აღებს. ოთახში მისივე ასაკის მამაკაცი შემოდის ხელში ვარდების უზარმაზარი თაიგულით.***

 **თიკო:**

ვაა, საბა?! შემოდი

 **საბა:**

შეიძლება?! ეს შენ!

 **თიკო:**

დიდი მადლობა !

როგორ ხარ?! ქუჩაში რო შემხვედროდი ვერც გიცნობდი?!

 **საბა:**

მართლა?! მე კიდე ძალიან ადვილად გიცნობდი, საერთოდ არ ხარ შეცვლილი

 **თიკო:**

ო, კაი ახლა არ გინდა.

 **საბა:**

გეფიცები, თმებიც კი ისე გაქვს როგორც მაშინ ატარებდი.

 **თიკო:**

აჰოო, პრინციპში კი ასე მქონდა სტუდენტობის დროს

 **საბა:**

არ მითხრა ახლა რო ეს მურაბები შენი გაკეთებულია.. ( ახლოს მივა და თაროზე შემოლაგებულ ქილებს დააკვირდება)

 **თიკო:**

დიახ ! და ეს ტყემლებიც...

 **საბა:**

კაი რაა?! მაგას ვერასოდეს ვერ წარმოვისგენდი , შენ და სამზარეულოში ფუსფუსი.

 **თიკო:**

მეც ბევრ რამეს ვერ წარმოვიდგენდი?!...

 **საბა:**

ისე მართლა ვერ მიცნობდი?! პრინციპში არც თმები მაქვს დიდად გაცვენილი და არც ღიპი არ დამიდია?!...

 **თიკო:**

კი, მაგრამ მაინც ვერ გიცნობდი, ახლაც ვერ გცნობ...

 **საბა:**

წავალ მაშინ

 **თიკო:**

კაი ხო, გაგეხუმრე, დაჯექი

 **საბა:**

მოიცა ჯერ მოვათვალიერო აქაურობა...

 **თიკო:**

არაფერი არ არის შეცვლილი, რაც ჩემი მშობლები გარდაიცვალნენ აქ დავბრუნდი.

 **საბა:**

მე პირველად ვარ შენთან, სახლამდე კი მოვსულვარ ბევრჯერ, მაგრამ სახლში არასოდეს არ...მიშვებდი

 **თიკო:**

მართლა?! ეგ არ მახსოვდა.

 **საბა:**

სამაგიეროდ მე მახსოვს ყველაფერი ძალიან კარგად

 **თიკო:**

მერე კაია, ეგეთი კარგი მეხსირება თუ გაქვს მაგას რა ჯობია, ჩაი თუ ყავა?

 **საბა:**

ჩაი თუ შეიძლება. მეხსირების რა მოგახსენო, როცა ოკეანის გაღმა ხარ ათეული წლები და ერთსა და იგივეს იხსენებ აღარ გავიწყდება.

 **თიკო:**

მიირთვი. ხაჭაპურიც მაქვს, მოიცა

 **საბა:**

შენ გამოაცხვე?

 **თიკო:**

ოოჰ, ბოდიში...ამჯერად.. რა ხაჭაპური გამოვაცხვე?!

 **საბა:**

რა იყო ამეებს თუ აკეთებ ხაჭაპური რაღაა?!...

 **თიკო:**

რამდენი წელია რაც წასული ხარ? ალბათ 25 არა?!

 **საბა:**

24 წელი, სამითვე და ერთი კვირა.

 **თიკო:**

ჰმ, კარგად დაგითვლია

 **საბა:**

შენც დიდად არ შეგეშალა!?

 **თიკო:**

ხოო

 **საბა:**

მომიყევი რას შვრები?

 **თიკო:**

ამერიკაში შენ იყავი, მე რა უნდა მოგიყვე.

 **საბა:**

ოო, ამერიკის დედაც.

 **თიკო:**

შენ ამბობ ბიჭო მაგას?... ამერიკაზე აბოდებდი

 **საბა:**

ეეჰ მაიცა რაა?! ისე დედს ვფიცავრ მართლა არა ხარ შეცვლილი. ხო ...(ნუ) რა თქმა უნდა წლები თავისას მაინც შვრება, მაგრამ, მე აქ ხალხი ვნახე , რა ჭირთ? მართლა ვერ ვიცანი

 **თიკო:**

მოიცა ერთი რაო რა თქვი ამერიკაზე?

 **საბა:**

კი, მართალი ხარ. ნაღდად ვაბოდებდი და რო არ წავსულიყავი დეპრესიისგან მოვკვდებოდი ნამდვილად

 **თიკო:**

მერე?

 **საბა:**

მერე ხო გითხარი ამერიკის დედაც...

 **თიკო:**

ეგრე თუა ადენი წელი რამ გაგაჩერა?

 **საბა:**

რა ვიცი რა ვიცი?! ...სხვა გზა აღარ მქონდა

 **თიკო:**

კაი რა მაგას ვერ ვიგებ, რა სხვა გზა, შენ სახლში დაბრუნებას მიზეზი არ სჭირდება

 **საბა:**

კუდამოძუებული ვერ დავბრუნდებოდი უკან. აუ დაჯექი რაა?! ამდენს რას ჩალიჩობ?

 **თიკო:**

კი ახლავე, ჩაი დავასხი და მოვდივარ

 **საბა:**

და თუ შეიძლება ეს ფანჯარაც მივხუროთ

 **თიკო:**

რატო გცივა?

 **საბა:**

არა ორპირია

 **თიკო:**

ოჰ, ეს რა მშიშარა გამხდარა?!

 **საბა:**

გაარტყი, ნაღდად ეგრეა, მართლა მშიშარა გავხდი, ან ყოველთვის მშიშარა ვიყავი და ვფარავდი.

 **თიკო:**

ვითომ?! რა ვიცი კარგად მახსოვს კიკეთში ოთხ ,,ვერზილას’’ რო აუშარდი. მაგრად გადარჩი მაშინ რო არ გცემეს.

 **საბა:**

ოო, კაი რა?! ეტყობა ვიცოდი და ტყუილად ვატრაკებდი.შენ გაწონებდი თავს, ვითომ?!...

 **თიკო:**

შენ თვითკრიტიკულიც გამხდარხარ...

 **საბა:**

იცი რაა?! სიფათზე ვერ მცნობ ვერ მცნობ. ხსიათითაც თუ სხვანაირი გახსოვარ იქნებ მართლა სხვა ვარ და დროზე წავიდე?

 **თიკო:**

ჰა, ჰა, ჰა, კარგი იყო, ჩაგეთვალა.

ძმაო ეგრეა წლები გავიდა ,ჩვენც ვიცვლებით

 **საბა:**

რა ძმაო?! რის ძმაო?! ძალიან გთხოვ ძმაოთი აღარ მომმართო

 **თიკო:**

25 წელია რაც ამერიკაში ხარ... და მე რაც არ მინახიხარ?

 **საბა:**

24 წელი, სამითვე და ერთი კვირა ვარ ამერიკში და ჩვენ ერთმანეთი არ გვინახვა 30 წელი და მოიცა და 3 დღეა.

 **თიკო:**

შენა ყველაფერი ასე საათებით და დღეებით გაქვს დათვლილი და დამახსოვრებული?

 **საბა:**

აბა?! მეტი რა საქმე მქონდა იქ?

 **თიკო:**

და ეს სამი დღე ვითომ რა იყო .

 **საბა:**

ოცდაათი წლის და სამი დღის წინ ჩემი დაბადების დღე იყო. მე და შენ, ბოლოს ჩემ დაბადების დღეზე შევხვდით, არც ეს არ გახსოვს? რამდენიმე დღის დაცილებულებულ ვიყავით და შემთხვევით ერთ სასტუმროში აღმოვჩნდით.

 **თიკო:**

კი ეგ მახსოვს. ბარში

 **საბა:**

არა , სასტუმროს ფოიეში.

 **თიკო:**

ხოო...

 **საბა:**

ოღონდ მე ჩემს მომავალ საცოლესთნ ერთად ვიყავი რესტორანში, შენ შენს საქმროსთან ერთად ბარში. მე და შენ შემთხვევით შევეჯახეთ სასტუმროს ფოიეში, ტუალეტებთან.

ჯერ დიდხანს ვუყურებდით ერთმანეთს, მერე მაგრად ვიზასავეთ და საერთოდ არ გაგვიცია ერთმანეთისთვის ხმა ისე უსიტყვოდ დავცილდით ერთმანეთს. არც ეს არ გახსოვს?

 **თიკო:**

კი ეგ მახსოვს.

 **საბა:**

კიდევ კარგი, თორე მეც უკვე ეჭვი შემეპარა, სხვასთან ხო არ მოვედი-მეთქი

 **თიკო:**

როგორ მიყვარდი!?

 **საბა:**

მართლა?!

 **თიკო:**

ვითომ არ იცოდი? გახსოვს პირველად როგორ შევხვდით ერთმანეთს?

 **საბა:**

კი ჩემთან სახლში, ჩემი ძმაკაცის ნაშა იყავი და იმან ამოგიყვანა.

 **თიკო:**

ნაშა არა ისა?!... გიას ნაშა მე არასოდეს არ ვყოფილვარ.

 **საბა:**

ხო ისინი ვნახე გუშინ. აუ რა აჭრილია იმ მთავრობაზე, მაგარი ,,ქოცია’’, არადა როგორი სხვა ტიპი იყო?!

 **თიკო:**

ხოო ვიცი, მეც ვნახულობ , მოდის-ხოლმე ჩემთან გამოკვლევებზე.

 **საბა:**

 გუშინაც გავიხსენეთ ის ამბავი, ჩემზე ნაწყენი იყო, შენ რა ძმაკაცი ხარ ქალი დამაწერეო.

 **თიკო:**

ტყუილია, ჩემსა და გიას შორის არასოდეს არაფერი ყოფილა.

 **საბა:**

შენგან შეიძლება არ იყო მაგრამ იმას მაგრად ევასებოდი.

 **თიკო:**

ეგ ეხლა, მე რა შუაში ვარ.შენთან რო მოვედით, მახსოვს კარი ღია იყო ზარი არც დაგვირეკია.

 **საბა:**

სულ ეგრე იყო?! სანამ ცოლი არ მოვიყვანე ... იმან ჩაკეტა კარი და იქ დაერხა,

 **თიკო:**

იმას რატო დაერხა?

 **საბა:**

აბა ჩემი ჩაკეტვა შეიძლებოდა?! იმიტომაც დავახვიე...მერე, მერე მოყევი, მეც ყველაფერი კარგად მახსოვს

 **თიკო:**

მაშინ რას მაყოლებ?

 **საბა:**

არა შენ თუ გახსოვს დეტალები ის მაინტერესებს?!...

 **თიკო:**

ვაგრძელებ, შემოვედი ბევრი ხალხი დაბორიალობდა, არავის არ ვიცნობდი, შენ იჯექი ტახტზე, გიტარით ხელში და უკრავდი, ბიტლებს და ხმადაბლა ღიღინებდი

 **საბა:**

აბა რას?

 **თიკო:**

,,yesterday’’

 **საბა:**

ყოჩაღ!

 **თიკო:**

მე შენს პირდაპირ ჩამოვჯექი სავარძელში, შენ თავი არ აგიწევია

 **საბა:**

ფერადი ბრჭყვიალა კოლგოტკები გეცვა, რატომღაც...

 **თიკო:**

რა რატომღაც?!... მოდაში იყო მაშინ..ე.ი. მიყურებდი

 **საბა:**

რა თქმაუნდა, კარიდანვე დაგინახე, როგორც კი შემოხვედით

 **თიკო:**

მოგეწონე?

 **საბა:**

კი აბა ?! თავიც იმიტომ ჩავქინდრე რო არ გავყიდულიყავი

 **თიკო:**

...სიმღერა დაამთავრე და ამომხედე.

 **საბა:**

შენც ხო მოგეწონე, არ გინდა ახლა?!..

 **თიკო:**

არა

 **საბა:**

რა არ მოგეწონე?

 **თიკო:**

არა, არ მომწონებიხარ..... შემიყვარდი.

 **საბა:**

ოოოო.....როგორ ეგრევე?!

 **თიკო:**

კი იმ წუთიდან, პირველივე დანახვაზე

 **საბა:**

ე.ი. ერთი ნახვით შეყვარება, აქ ამბები გასკდება?!.... მერე მერე? არც შენ უჩივი თურმე მეხსიერებას?!

 **თიკო:**

მერე მთელი საღამო რასაც მღეროდი სულ მე მიმღეროდი

 **საბა:**

რეპერტუარი?

 **თიკო:**

ძირითადი ამბიდან ნუ გადაგყავართ თუ შეიძლება

 **საბა:**

მართალი ხარ, გვაგძელოთ.

 **თიკო:**

მერე გიამ, - სახლში მაგვიანდებაო და ჩვენ წამოვედით,

 **საბა:**

მაგ დამპალმა მოწვა რო ჩვენ შორის რაღაც ძაფები გაიბა და , მაგიტომ თქვა მაგვინდებაო, შენი მოტეხვა უნდოდა

 **თიკო:**

შეიძლება. მაშინ არც მობილურები იყო, არც შენ გიკითხავს ჩემთვის ტელეფონი.

 **საბა:**

როგორ უნდა მეკიტხა, ძმაკაცის...

 **თიკო:**

ხო კაი ვაგრძელებ, მოკლედ სახლში წამოვედი და ავად გავხდი, ისე რომ მეორე დღეს ინსტიტუტშიც ვერ წავედი ლოგინიდან ვერ ავდექი, ვერც მეორე დღეს.

 **საბა:**

ხოო ეგ არ ვიცოდი

 **თიკო:**

ოღონდ ავად მართლა კი არ გავხდი, სიყვარულისგან, ლოგინად ჩავვარდი, მართლა , მართლა...

 **საბა:**

აუუ !!!

  **თიკო:**

,,ფეხზე წამოდგომა როგორც კი შევძელი’’, ინსტიტუტში მივედი, შესასვლთან ჩემი ჯგუფელი შემხვდა და მეუბნება , ეს დღეები რო არ დადიოდი ვიღაც გკითხულობდაო. ვინ მეთქი ? უი, ეს იყო, ახლაც აქეთ მოდისო. მოვტრილდი და შენ დაგინახე, მორბოდი, და მეც გამოვიქეცი...და კისერზე შემოგხვიე ხელები.მოკლედ ყველანაირი შესავლის გაერეშე გავხდით შეყვარებულები.

 **საბა:**

მერე სულ ერთად ვიყავით. რამდენს დავდიოდით ფეხით გახსოვს?

  **თიკო:**

ყველაფერი მახსოვს.

 **საბა:**

მართლა ?! ყველაფერი ასე დაწვრილებით გახსოვს?

 **თიკო:**

კი, ყველაფერი დაწვრილებით მახსოვს, მაგარამ ახლა ამას რა მნიშვნელობა აქვს.იმ 30 წლის შემდეგ ის კარი გამოვხურე, სადაც ეს ამბავი ხდებოდა და გასაღებიც წყალში გადავაგდე, რომ აღასრასოდეს მეცადა მისი გაღება.

 **საბა:**

მე კი პირიქით....

 **თიკო:**

ანუ? რას გულისხმობ?

 **საბა:**

მთლი ეს წლები, ვერ ამოგიგდე თავიდან, ვერაფრით...ეხლა ამას უკვე არანაირი მნიშვნელობა არა აქვს , როგორც ამბობენ ერთი და იგივე მდინარეში ორჯეღ ვერ შედიანო...

 **თიკო:**

რას ვიზამთ ცხოვრებაა ასეთი, ხო ხედავ ამ ისტორიასაც, როგორც ფილმში ნანახ ლამაზ ამბავს ისე ვყვები, თითქოს მე არანაირ კავშირში არ ვიყო.

 **საბა:**

ხო გასაგებია, არადა ხო შეიძლებოდა რო ერთად ვყოფილიყავით?!

 **თიკო:**

ეტყობა არ შეიძლებოდა...

 **საბა:**

შეიძლებოდა! ის შენი საშინელი დაქალი რომ არ გამოჩენილიყლო

 **თიკო:**

ვინ ჩემი დაქალი?

 **საბა:**

ის ვინც გამომიგზავნე

 **თიკო:**

მე გამოგიგზავნე?

 **საბა:**

ხო ახლაც მაჟრიალებს მაგ გოგოს გახსენებაზე.

 **თიკო:**

მოიცა მე ვინ გამოგიგზავნე?

 **საბა:**

რა ერქვა? ლიზი.

 **თიკო:**

ლიზი? მე გამოგიგზავნე?? რა სისულელეა?!

***ოთახის კარი იღება და ნინი შემოდის***

 **ნინი:**

გამარჯობათ

 **საბა:**

გამარჯობა

 **თიკო:**

 გაიცანი ეს ნინია, ეს ჩემი ძველი მეგობარია საბა

 **ნინი:**

 სასიამოვნოა

 **საბა:**

ჩემთვისაც , მე წავალ, კაი?! რაღაც ძალიან გამიგრძელდა, უხ რა დრო გასულა

 **ნინი:**

მე ხომ არ შეგიშალეთ ხელი?

 **საბა:**

არა , არა,

 **თიკო:**

როდის მიემგზავრები?

 **საბა:**

ზეგ

 **თიკო:**

კარგი, აბა კეთილ მაგზავრობას გისურვებ

 **საბა:**

სანამ წავალ კიდევ მინდოდა მენახე

 **თიკო:**

მეც

 **საბა:**

მაშინ ხვალ დაგირეკავ და სადმე ერთად ვივახშმოთ

 **თიკო:**

კარგი

 **საბა:**

აბა ხვალამდე

 **თიკო:**

კარგად

 **საბა:**

კარგად

 **ნინი:**

ნახვამდის (ნინი იწყებს ტირილს)

 **თიკო:**

რა გჭირს ნინი?

 **ნინი:**

***ნინი ტირილს იწყებს***

**თიკო:**

ნინი ძალიან გთხოვ რაა?! რა მოგივიდა, ასე გაწყენინა ამ საზიზღარმა გუგამ?!

 **ნინი:**

მეტი აღარ შემიძლია, დამღალა ამ გაუთავებელმა ჩხუბებმა და კამათმა. მაგან ვერ გაიგო რო მე ... მე მყავს მსოფლიოში ყველაზე კარგი დედა. მის მშობლებს არ უნდოდათ რო ...ესწავლა, სახლიდან მაინც წავიდა, ჩააბარა უნივერსიტეტში, მშობლებს საშუალება არ ჰქონდათ მისი სტუდენტობის პერიოდი რო დაეფინანსებინათ. მაყვალს და სოკოს აგროვებდა ტყეში, ყიდდა და სტუდენტობა ასე გაატარა. მერე გათხოვდა მამაჩემზე, სამი შვილი გააჩინა, მე უმცროსი ვარ, შვილების გაზრდის პარალელურად ორ სკოლაში ასწავლიდა. მე რომ გავჩნდი იმ წელს გახდა სკოლის დირექტორი და 25 წელი იყო. 45 წლის ასაკაში ისწავლა ხალხურ ინსტურემნტებზე დაკვრა, ჩემი ოცნება იყოო და მშობლებს საშუალება არ ჰქონდათო. 55 წლის ასაკაში ისწავლა მანქანის მართვა. და ახლა ინგლისურსაც სწავლობს და ლაგოდეხიდან თბილისში კვირაში ორჯერ დადის ენის კურსებზე, 150 კილომეტრია , თან ორ სკოლაში ასწავლის. ხო კიდე სამივე შვილს, უმაღლესი განათლება მოგვცა და ერთეხელაც არ მიგრძვნია რომ ,,სოფლელი’’ ვარ სანამ გუგა არ შემიყვარდა, სუ სოფლელს და ქაჯს მეძახისსსს... (ტირის გულამომჟდარი)

 **თიკო:**

უხ ეს დებილი გუგა,ხო იცი რო გულით არ არის ცუდი ბიჭი მეც ისეთ რამეებს მეუბნება ხანდახან, მოეთრას ერთი სახლში ?!...

 **ნინი:**

არა ეგ არ არის მთვარი, მთავარი ის არის რომ დედაჩემს აი ასეთ დედაჩემს, უთხერეს რო ,,ჩასარეცხი ‘’ ხარო და ყველანაირი მადლობის გარეშე გამოაპანღურეს სკოლიდან, იმ სკოლიდან, რომელსაც თავისი შვილებივით გადაყვა, და ახლა მეუბნება გუგა რო მე თურმე ის ხალხი უნდა მიყვარდეს, თუ არადა ქაჯი ვარრრრრ ( უფრო მაგრად ტირის

 **თიკო:**

ვაიმე , რა ვუყო ახლა ამ ბავშვს, მოიცა წყალს დაგალევინებ

(თიკო გარბის და წყალი მოაქვს, ნინი სვამს და ცოტა მშვიდდება.)

 **ნინი:**

მაგრამ მთავარი არც ეგ არი

 **თიკო:**

აბა რა არის ახლა გადავირევი მართლა...

 **ნინი:**

ყველაფერი მესმოდა, რასაც თქვენ და ის კაცი ლაპარაკობდით, მაპატიეთ, მაგრამ ყური

მოვკარი და მერე ცნობისმოყვარეობამ მძლია, თანაც ისეთ საოცრებებს ყვებოდით...

არ მინდა, არ მინდა, არ მინდა!! რო მე და გუგაც 30 წლის მერე შევხვდეთ ასე

ერთმანეთს და ასე ვიხსენებდეთ, როგორ გვიყვარდა ერთმანეთი ,არ-მინდააააა.. (ტირის)

 **თიკო:**

ჰმ, კარგი, დამშვიდდი, ყველაფერი კარგდ იქნება, ყველაფერი

***თიკო ნინის ჩაეხუტება , ნინი ისევ აგრძელებს ტირილს.***

 **პირველი მოქმედების დასასრული.**

 **მეორე მოქმედება.**

**მაგიდა გაშლილია ოც კაცზე.**

**სუფრის თავში ზის საბა და საათზე იყურება.**

**შემოდის თიკო.**

 **თიკო:**

უკაცრავად ცოტა დამაგვიანდა, მაგრამ სანამ ჩემი შემცვლელი არ მოვიდა ვერ დავტოვებდი ავადმყოფებს.

 **საბა:**

მოდი , მოდი სად დაჯდები, სად გირჩევნია?

 **თიკო:**

რა ხდება?...ეს ამხელა მაგიდა?!...

 **საბა:**

არაფერი ისეთი , ხვალ მივემგზავრები და მინდოდა ყველა ვინც მენატრებოდით ერთად შემეყარეთ,

 **თიკო:**

 მაშინ მე ყველაზე ადრე მოვსულვარ?!...

 **საბა:**

ისინი მოგვიანებით მოვლენ შენთან ცოტა ხნს მარტო მინდოდა ყოფნა

 **თიკო:**

აა?!

 **საბა:**

არ გშია? რა კარგად გამოიყურები

 **თიკო:**

არა ჯერ, მადლობა.

 **საბა:**

რაღაც დაგვრჩა იმ დღეს მგონი სათქმელი, რაღაც ვერ გავარკვიეთ, არა?

 **თიკო:**

უი ხო?!.. რა შენი დაქალიო?

 **საბა:**

მართლა არ გახსოვს?

 **თიკო:**

რა უნდა მახსოვდეს?

 **საბა:**

რა ვიცი თითქოს ყველაფერი დეტალებში გაიხსენე გუშინ და რაღა ეს?...

 **თიკო:**

მართლა ვერ ვხვდები რაზე მელაპარაკები, ისე მეც მაინტერესებს, თქვი და შეიძლება გამახსენდეს.

 **საბა:**

მოკლედ, ცოტა ხნით ადრე, სანამ დავცილდებოდით, გახსოვს კამერა რო დავითრიე და ვითომ ფილმს რო ვიღებდი, კასტინგები და მთელი ამბები...

 **თიკო:**

კი მახსოვს, ოღონდ ეგ ცოტა ადრე არ იყო..

 **საბა:**

ხო მართალი ხარ, მოკლედ მაგ დროს ეს გოგოები ხო გახსოვს?! რა ამბავი იყო?! თურმე ყველას უნდოდა კინოში გადაღება, ისე მე მაინც მივქარე რო ეს გზა არ ავირჩიე , მოკლედ ეგ სხვა თემაა, ამ პერიოდში,დიდი შემოსევა მქონდა ქალების

 **თიკო:**

ვიცი მახსოვს

 **საბა:**

ანუ შენც იცოდი? მე მეგონა რომ საკაიფოდ ვასაიდუმლოვებდი.

 **თიკო:**

არა ვხვდებოდი ყველაფერს, თანაც ერთხელ გაუფრთხილებლად მოვედი შენთან და კარი დაკეტილი დამხვდა, არადა ვიცოდი რომ სახლში იყავი.

 **საბა:**

მართლა, არადა მეგონა რო ვერაფერს ვერ მიხვდი, უუუ?!

 **თიკო:**

გადაღებაზე ნატა, რო მოვიდა პირველად, ისეთი ლამაზი იყო, მაშინვე გამიელვა თავში რო შენც მოგეწონებოდა, მოკლედ ვიეჭვიანე და თურმე არც უსაფუძვლოდ

 **საბა:**

უსაფუძვლოდ

 **თიკო:**

როგორ?!

 **საბა:**

გეფიცები. საერთოდ არ მომწონებია, თანაც შენ იმ დროს ისე მიყვარდი...

 **თიკო:**

როგორ?! ფაქტი სახეზეა, ცოლად მოიყვანე

 **საბა:**

კი მაგრამ ეგ მერე, მოხდა ჩვენ რო დავცილდით.

 **თიკო:**

ხო მაგრამ მე მაინც სწორი გამოვდივარ

 **საბა:**

არა, გაიგე რაა, მაგ პერიოდში თავში ამივარდა და იმ დებილ გოგოებსაც ეტყობა ფელინი ვეგონე და მეც, მოკლედ ....

 **თიკო:**

კარგი ეს თუ არაფერ შუაშია , გააგრძელე

 **საბა:**

შუაში კი არ არის უბრალოდ იმიტომ გიყვები რო ერთ დილასაც კარზე ზარია, რაც იმას ნიშნავდა, რომ ახლობელი ადამიანი არ იყო,რადგან ყველამ კარგად იცოდით რო ჩემი სახლის კარი არ იკეტებოდა და მარტო მოწოლა იყო საჭირო. მოკლედ ვდგები ვაღებ კარს ნახევრად მძინარე და შემოდი მეთქი, მგონია იმ სასტავიდან არის ერთ-ერთი ისევ

 **თიკო:**

როგორ ესე გადგებოდნენ?

 **საბა:**

კი შენთავს გეფიცები

 **თიკო:**

მერე?

 **საბა:**

მერე მე აბაზანაში შევედი რო გამოვფხიზლებულიყავი, ვბრუნდები და ვხედავ სკამზე ზის ვიღაც დიდცხვირა „მიგერა“, რომელსაც ნაღდად პირველად ვხედავ. თან სიგარეტს ეწევა, ცოტა დავიბენი. ჩვენ ერთმანეთს ვიცნობთ-მეთქი ვეკითხები?

 **თიკო:**

კაი რაა?!

 **საბა:**

მე არ მიცნობთ , მგრამ თქვენ სამაგიეროდ ძალიან კარგად გიცნობთო, აბა რაშია საქმე მეთქი? თან დავიძაბე, იმიტომ რო აზრზე ვერ მოვდივარ. მოკლედო, თიკო ჩემი ყველაზე ახლო ბეგობარიაო, და მის მომავლს ჩემთვის ძალიან დიდი მნიშვნელობა აქვსო, მერე ჩემგან რა გინდათ -მეთქი?! მოკლედ ძალიან კარგ ბიჭს უყვარს და თუ თქვენ მასზე სერიუზულად არ ფიქრობთ, თავი დაანებეთო, რომ იმ კარგ ბიჭზე გათხოვდესო. თიკომ იცის მეთქი აქ რო ხართ? კიო ის ვერ გეუბნება და მე გამომგზავნაო. იცი რა დამემართა იმ წუთას ?.. ამას ვერ აგისხნი ახლა

 **თიკო:**

მერე?

 **საბა:**

ჩემგან რას ითხოვთ მეთქი? ან ცოლად მოიყვანე და ან შეეშვიო. კარგი რახან ის ვერ მეუბნება, შეშვებული ვარ-მეთქი. ესეიგი სერიოზულად არც ფიქრობდით არასდროს რახან ასე უცებ გადაწყვიტეთო?! რა თქმა უნდა-მეთქი. არც არსოდეს მიფიქრია. მოკლედ წავიდა ...და მე რა დამემართა??... შენი დანახვა აღარ მინდოდა, უცებ დამენგრა ყველაფრი, ყველასგან განსხვავებული, რაღაც სხვანაირი გოგო იყავი ჩემთვის, ამოვარდნილი ამ რეალობიდან, და უცებ, სოფლელი შემტენი ნაშის პრიმიტიული სვლა.

 **თიკო:**

ჰმ, და რატომ უთხარი რო შემეშვებოდი და ჩემზე სერიოზულადაც არსოდეს არ გიფიქრია?

 **საბა:**

აბა რა უნდა მეთქვა?! ასეთ შეკითხვაზე სხვა რანაირი პასუხი უნდა გამეცა?

 **თიკო:**

ხო ახლა მეც გამახსენდა, ოღონდ ეს წინაპირობა აღარ მახსოვს, მე მითხრა ვიცნობდი დაშემხვდაო , თუ რაღაც ამდაგვარი. ეს არ მახსოვს, მაგრამ ის კი მასხოვს რაც მითხრა, მაგ საბას ფეხებზე კიდიხარ და მაგრად დაგცინაო.

 **საბა:**

და შენც რა თქმა უნდა ჩემსავით, ჩემი დანახვაც აღარ გინდოდა არა?

 **თიკო:**

 ისეთი გულნატკენი და შეურაცხყოფილი ვიყავი...მაგრამ, ახლა ამას უკვე მნიშვნელობა აღარა აქვს.

 **საბა:**

შენ იმ საშინელ გოგოსთან ახლაც მეგობრობ?

 **თიკო:**

კი აბა?! ჩემი ბავშვობის მეგობარია

 **საბა:**

ამის მერეც იმეგობრებ?! ვერ ხვდები რო ყველაფრის მიზეზი ის იყო, რო ჩვენ ერად არა ვართ, რო....

 **თიკო:**

ეტყობა ისე ძლიერად არ გვიყვარდა ერთმანეთი

 **საბა:**

არა მე ეს არ მეხება. შენი არ ვიცი.

 **თიკო:**

იცი რაა იმასაც აქვს ახსნა, ის ბიჭი მისი ჯგუფელი იყო, თვლიდა რომ წესიერ მეცნიერ ერთგულ ადმიანს ვკარგავდი, ვიღაც არასერიოზულის გამო და ...

 **საბა:**

რა ტიპი ხარ ტოო?!...მეგონა ამ ამბავს რო გაიგებდი აქედან პირდაპირ იმ გრძელცხვირას მოსაკლავად წახვიდოდი

 **თიკო:**

ვიცნობ რაა, მართალია ცოტა გრძელი ცხვირი აქვს და ახლაც ყველფერში ყოფს მაგრამ ბოროტი არ არის, მგონი...

 **საბა:**

არა ბოროტია, მე მაგან ცხობრება დამინგრია, ეხლაც მეშინია მაგის სახეს რო წარმოვიდგენ, ხო გითხარი კოშმარად მახსოვს, ფუუუ

 **თიკო:**

ეგონა კარგს აკეთებდა

 **საბა:**

იცი რაა?! ამას სიტყვებით ვერ გადმოგცემ მაგრამ, ძალიან კარგად მიხვდა როგორ დაგამცირა, როგორ შემაზიზღა შენი თავი იმ წუთიდან.

 **თიკო:**

მეც პრინციპში იგივე მითხრა შენზე

 **საბა:**

და მერე რას მიაღწია ამით ბედნიერია თვითონ? ასეთი ადამინები არ შეიძლება რო ბედნიერები იყვნენ, მაგან..

 **თიკო:**

კაი რაა?!...

დაივიწყე მოდი ერთი ჭიქა დამისხი?!

 **საბა:**

ახლავე. მერე ერთმანეთს შევხვდით რამდენიმე დღის შემდეგ, ერთმანეთზე დაბოღმილები და განაწყენებულები და ორივემ უფრო დავიჯერეთ ეს სიმართლე, ასე არ იყო?

 **თიკო:**

კი , მე ნამდვილად...

 **საბა:**

....და მას მერე დახურე ხო ის კარიც, რომლის გასაღებიც სადღაც მოვისროლეო?

 **თიკო:**

კაი აღარ მინდა რა ამაზე ლაპარაკი

 **საბა:**

მე 30 წელია ეს ამბავი მაწუხებს, შენგან განხვავებთ, იმიტომ რომ მთელი ეს წლები , მერე რაა რო შორს ვიყავი, ყველაფრი ვიცი შენზე, ყოველი ნაბიჯი, რა გადაგხდა, რითი ცხოვრობდი. და საბოლოოდ დავრწმუნდი რომ ეს ყველაფერი მახე იყო, რომელშიც ორივე გავებით

 **თიკო:**

დიდი დრო გავიდა, მეც თითქმის ყველაფერი მახსოვს , მაგრამ უფრო კარგი, ცუდს ვივიწყებ ხოლმე

 **საბა:**

როგორ ახერხებ?

 **თიკო:**

რა ვიცი თავისთავად ხდება

 **საბა:**

ბედნიერი ხარ?

 **თიკო:**

....ყოველშემთხვევაში ჩვენ გვესმის ერთმანეის, გვჯერა და პატივს ვცემთ, ვუფრთხილდებით და იცი რაა საერთოდ შეიძლება ვცდები მაგრამ , მგონია რომ სიყვარული გაფრთხილებაა პირველ რიგში

 **საბა:**

მე არავარ ბედნიერი. 25 წლის მერე ჩამოვედი, ის მელოდება, არც გათხოვდა, ყოველდღე ერთმანეთს ველაპარაკებით სკაიპში, ამ სკაიპში ბერდება თანდათან , და იმდენსაც ვერ ხვდება რო გამორთოს მაინც ეკრანი რომ ვერ ვხედავდე.

 **თიკო:**

არადა რა ლამაზი გოგო იყო, ძალიან არის შეცვლილი ამასწინათ იყო მოსული კლინიკაში და ვერ ვიცანი

 **საბა:**

შენ კიდე რა ვერავის ვერ ცნობ?

 **თიკო:**

აჰა,ჰა, ჰა,

 **საბა:**

10 დღით ჩამოვედი და მაღიზიანებს უკვე ერთი სული მაქვს როდის წავალ

 **თიკო:**

კაი შენ რა უმადური ხარ, გადაგყვა თან ასეთი შვილები გაგიზარდა

 **საბა:**

ეგ კი ბიჭები მაგარი მყავს, მარტო ეგ არ ყოფილა სკმარისი...

 **თიკო:**

ნატა არ მოვა?

 **საბა:**

არა მე ვუთხარი მარტო ჩემი ძმაკაცები იქნებიან-მეთქი

 **თიკო:**

მერე მე?

 **საბა:**

შენც ძმაკაცი ხარ აბა ვინა ხარ? მაღიზიანებს, მაგიტომაც გადავიხვეწე. ვითომ ოჯახი არ დავანგრიე , მაგრამ ..ოჯახი’’ ქვია ახლა ამას?

 **თიკო:**

კაი რას აკეთებს ასეთ გასაღიზიანებელს?

 **საბა:**

არაფერს ტო?... არაფერს, მაგრამ მე მაღიზიანებს, ყველაფრი მაღიზიანებს, აი მაუსს რო ატრიალებს იმაზეც კი ვღიზიანდები.

 **თიკო:**

ეე?? ეგრე არ შეიძლება

 **საბა:**

რა ვიცი, ამიტომაც წავალ ხვალ და

 **თიკო:**

ახლა, კიდევ 25 წელი აღარ ჩამოხვალ?

 **საბა:**

შენთვის რა მშიშვნელობა აქვს?!...

 უკვე ნებისმიერ დროს შემიძლია ჩამოსვლა 18 წელი მართლა მოქალაქეობას ველოდებოდი. ახლა პასპორტიც მაქვს და ფინანსურადაც.... საბედნიეროდ (ჩუმდება)

 **თიკო:**

გაგიჭირდა?

 **საბა:**

ძალიან

 **საბა:**

პიცას დავატარებდი, მერე ბასეინებს ვრეცხავდი, ბაღებს ვკრეჭდი. აი ნახე ეს შრამი , კინაღამ თითები წავიცალე

 **თიკო:**

კინაღამ არ ითველაბა

 **საბა:**

თიკო,

 **თიკო:**

რაა?!

 **საბა:**

....ხო კაი არაფერი....

 **თიკო:**

შენ ჩამოსვლას გაუმარჯოს!

 **საბა:**

გაუმარჯოს! და იცოდე მიუხედავდ ყველფრისა ჩემთვის უახლოესი ადამიანი ხარ. ნეტავი მაშინაც ასეთი პოლიტიკურად ანგაჟირებულები ყოფილიყვნენ ყველანი, როგორებიც ახლა არიან, მაშინ ამდენი დრო აღარ ექნებოდათ, რომ სხვის ცხოვრებაში ამდენი ექექათ თავიანთი გრძელი ცხვირები

 **თიკო:**

კაი ხოო, დაივიწყე.

 **საბა:**

რა ტიპი ხარ ტოო, ეგეთი ხარ რაა?! ახლაც ვისაც შევხვდი ან აქეთ არიან ან იქით, ან ,,ქოცები’’ არიან ან ,,ნაცები’’, შენ ახლაც შენი პარტია გაქვს, მომეცი ხელი.

 **თიკო:**

რა ვქნა ეგეთი ვარ...(ხელს გაუწვდის, საბა მის ხელს ხელებშუა მოიქცევს.

 **საბა:**

იცი რა როცა ადამიანი ხვდება რო ვერ იპოვა თავისი მეორე ნახევარი და ისე იცხოვრა, გულდაწყვეტილია რა თქმა უნდა , მაგრამ როცა ნამდვლიდ იცის რო მისი მეორე ნახევარი ნამდვილად არსებობს, რომელიც უყვარდა და რომელსაც უყვარდა და

(დარბაზში შემოდის გია)

 **გია:**

ეე ამათ უყურე რაა?! თქვენ რა ძველი ამბავი ხო არ გაიხსენეთ რა ხელებ ჩაკიდებულები ზიხართ აქ?

 **საბა:**

აუ როგორ გამიტეხეე....

 **გია:**

აბაროტს გიღებ აბაროტს, როგორ ხარ თიკო ჩემო საყვარელო. რაო ეს დებილი ისევ სიყვრულს გეფიცება?

 **საბა:**

ვეფიცები ხო ვეფიცები.

 **გია:**

ვაი შეს პარტონს. იცი რა ქმარი ყავს? შენნაირი უსაქმური კი არ არის. სასწაული ვინმეა, არ გააცანი?

 **თიკო:**

არა, ჩემთან კი იყო გუშინ მაგრამ ლადო სახლში არ იყო.

 **საბა:**

კიდე კაი არ იყო.

 **გია:**

თორემ ვითომ რაა რას იმუქრები? რა ჩემ ფეხებს იზავდი

 **საბა:**

არაფერი უბრალოდ ამდენს ვეღარ ვილაპარაკებდით.

ბიჭო სად არიან შენი ,,ნაცისტი’’ ძმაკაცები?

 **საბა:**

მოვლენ რაა?

 **გია:**

უჰ მაგათ დედებს?!....

 **საბა:**

არ გინდა ახლა, ჩემთვის ყველა ერთნაირად საყვარლები ხართ, ,,ქოცი’’ ,,ნაცი’’ არ გამაგონოთ დღეს ამ სუფრაზე, გასაგებია? შენ ხო დარჩები ბოლომდე?

 **თიკო:**

რავი ვნახოთ?!

 **საბა:**

რატო შენი ქმარი გაახურებს და რამე საქმე გაქვს?

 **თიკო:**

არა, ეგ არ არსებობს, საერთოდ არ არის ეჭვიანი.

 **საბა:**

კაი, კაი, აქ ახლა ისეთი მომღერალი ბიჭები მოვლენ, წესით არ უნდა მოგწყინდეს. აი მგონი მოვიდნენ.

***საბა გადის სუფრასთან გია და თიკო რჩებიან***

 **გია:**

ხო აქეთ რო მოვდიოდი შენი ბიჭი შემხვდა, ვიღაც ლამაზ გოგოსთან ერთად

 **თიკო:**

წითელი ლაბადით

 **გია:**

ჰოო?!

 **თიკო:**

უი კიდე კარგი

 **გია:**

რა ხდება ?

 **გია:**

არა ისეთი არაფერი.

 **თიკო:**

გია ვგიჟდები რა შვილიშვილი გყავს?

 **გია:**

ნახე ხოო?! ფეისბუკში ?!

 **თიკო:**

აბა სხვაგან სად ვნახავდი?!

 **გია:**

 ასეა.. იზრდებიან ჩენი შვილები და შვილიშვილები ვირტუალურ სამყაროში

 **თიკო:**

აბა?!

 **გია:**

აუ ეგ მაგიჟებს, მაგათი მომავლისთვის შევაკვდები ამ ნაბიჭვრებს თორე მე ჩემი ცხოვრება გავიარე. რაო რა თქვა ამ დებილმა?

 **თიკო:**

ისეთი არაფერი

 **გია:**

რაც ჩამოვიდა, შენზე მელაპარაკება, შევხდე არ შევხდე, წაიღო ტვინი. მეთქი შეხვდი შეჩემა რა იყო, მე მივეცი შენი ტელეფონი. იქ არის ჩარჩენილი..უუუ. შეცვლილია არა?

 **თიკო:**

რა ვიცი ...

 **გია:**

რა ვერ ხედავ რაღაც კატოკგადავლილივით არის. ისე ალბათ ჩვენც ეგეთები ვჩანვართ შორიდან

 **თიკო:**

მე მართალი გითხრა ,ვერ ვიცანი?

 **გია:**

რას ქვია ვერ იცანი?

 **თიკო:**

აი ეგერე რაა, ვიცი რო ის არის ყველაფერი მახსოვს , გუშინაც ვილაპარაკეთ დღესაც, მაგრამ ვერ ვიცანი

 **გია:**

რა პონტში ტოო არადა ვაბშე არ არის შეცვლილი არც თმები აქვს გაცვენილი, არც ღიპი არ დაედო

 **თიკო:**

ხო მაგრამ, ვერ ვიცანი, ხმაზეც კი ვერ ვცნობ

 **გია:**

შენ ცოტა ალაოთ ხო არა ხარ თიკუს? აუუუუ. ჰა. ჰა, ჰა.

აუ ეს რა სასტავი იჩითება?!...ნახე , ნახე ვინ დაუპატიჟია. აქ ამბავი ატყდება?!...

***დარბაზი უცებ ივსება საბას ასაკის მამაკაცებით. ერთმანეთს ესალმებინ საბას ეხვევიან და მაგიდასთან სხდებიან, ხმაურობენ***

***საბა ჭიქაზე დანას აკაკუნებს რომ სუფრის წევრების ყურადღება მიიპყროს***:

 **საბა:**

ერთი წუთით! ერთი წუთით. ერთი,ორი , სამი ოთხი, ყველანი ვართ? კი ოც კაცზეა შეკვეთილი და ოცნი ვართ ზუსტად.

 **ზურა:**

 **(საბას ერთ-ერთი მეგობარი)**

 ისე ხო იცი ჩემო საბა, ნათქვამია, თუ ოცი სამშობლოს ერთგული, ჭკვიანი, ღირსეული კაცი ერთად შეიკრიბა ქვეყანას გადაარჩენენო.

 **გია:**

არ გვინდა ეგ ,,რიჟა ბაზარი’’ ქვეყნის გადამრჩენელს აქ მე ერავის ვერ ვხედავ.

 **საბა:**

 ძალიან გთოვთ ჩემი ხართით დღეს ეს ერთი საღამო გაივიწყეტ ვინ რომელ მახრეს ხართ? ოკ?

 **ზურა:**

შენ თვითონ რომელ მხარეს ხარ?

 **საბა:**

მეე არც მხარეს არა ვარ, მაგრამ ამ დილას ვაკის პარკში გავასეინე ჩემი შვილიშვილი და ..გულში რაღაც ჩამწყდა. გაფითრებულ და გათანგულ დედებზე და უიმედო მამებზე,არაფრისმეტყველი თვალებით რომ უცქერენ უფასო შადრევნებში მოთამაშე შვლებს..რაღაც ისეთი გამახსენა, რაც იყო უკვე ძალიან დიდი ხნის წინ იყო და რასაც აქედნ გავექეცი

 **დიმა:**

ხოდა ჩვენც ეგ არ გვინდა სწორედ რო ძველ დროში დავბრუნდეთ

 **საბა:**

კაი, კაი მოვრჩეთ ამაზე ლაპარაკს და თამადად ეს კაცი უნდა დავნიშნო ისეთი მაგარი რაღაც თქვა წეღან ოც კაცზე, ზურას გაუმარჯოს!!!

-გაუმარჯოს, გაიმარჯოს!!

 **საბა:**

აბა, რა გითხრათ?.. გუშინ ჩემი დაბადების დღე იყო...და ეს დღე ოჯახის წევრებთან ერთად გავატარე დღეს კი თქვენ შეგკრიბეთ.. დაბადების დღე ასეთია, -სულ ცმუკავ... გინდა, არ გინდა... ყოველ შემთხვევაში, მე ასე მემართება... და რატომ?.. რაღაცის მოლოდინში ხარ... რაღაც სხვანაირია ეს დღე... მაინც რითი? ეს დღე შენია, ყველა შენსკენ იხედება, ყველა გიხსენებს, ყველა გეხება... თან ისე, რომ გრძნობ, უნდათ გაგამხნევონ, მოგეფერონ, გაგრძნობინონ, რომ ისინი შენ გაფასებენ... უყვარხარ, სჭირდები... მოკლედ, კარგია... უფრო მეტიც, გადასარევია!.. თითქოს, არც იცოდე, ვინ ხარ, რა ხარ... და თავიდან პოულობ თავს...
გმადლობთ, რომ

 **ზურა:**
ჩვენი თუ ახლი წიგნი არ დავწერეთ ჩვენს წარსულზე, სიმართლის წიგნი, ისე მომავლს ვერ შევქმნით იცოდეთ! თუ თქვენ თვლით, რომ ვერაგმა რუსეთმა უდრეკი ქართველი ხალხი მიიერთა, მაგრამ ვერ დაიმონა, და 200 წელი ჩვენ ყველა გმირულად ვიბრძოდით თავისუფლებისათვის, და სრულიად შევინარჩუნეთ ჩვენი კულტურა, ენა, სარწმუნოება, მთლიანობა, მაშინ ზღაპრების მომყოლი გჭირდებათ, და ეს წიგნი ჯობია არც დაიწეროს .
თუ გინდათ გაიგოთ, როგორ გავპარჩაკდით, დავკარგეთ ბევრი რამ, შევიძინეთ რაღაც, უფრო სიმახინჯე, ვიდრე სილამაზე, მაინც გადავრჩით,......
მაშინ სულ სხვანაირი წიგნი გჭირდებათ
როგორი წიგნი მინდა მე? მე მინდა, რომ ამ წიგნმა:
- დაგვანახოს საქართველო და რუსეთი მსოფლიო ისტორიის ორასწლიან კონტექსტში
- მოჰყვეს ქართულ კოლაბორაციონიზმზე
-გვაჩვენოს ჩვენში ისეთი საბჭოთა ფენომენების წარმოშობა, როგოიცაა ინტელიგენცია, ორმაგი მორალი და ვითომ თანაბარი, მაგრამ ღრმად სტრატიფიცირებული საზოგადოება: ვერა-ვაკე, სოფლელები.
დაგვაფიქროს რატომ უნდოდათ მეოცე საუკუნის დასაწყისში გელათელ ბერებს და აკაკი წერეთელს ქართველების კათოლიკობაში გადასვლა
-მოჰყვეს თუ როგორ დაბეჩავდა ქართული სოფელი.
.თქვენი არ ვიცი და მე არ მაწყენდა ასეთი წიგნის წაკითხვა" ეს სიტყვები მე არ მეკუთვნის , მაგრამ ამ კაცმა ჩემი სათქმელი თქვა და , მაზდ ვარ ყოველდღე ვიმეორო. ჩვენს სამშობლოს გაუმარჯოს . ჩვენს საცოდავ ,,დაქოცნაცებულ’’ სამშობლოს! ალავერდი დიმასთან ვარ

* გაუმარჯოს გაუმარჟოს აყვებიან სხვებიც

დიმიტრი: რა ვთქვათ რა ვიცი აბა?! გაუმარჯოს საქართველოს, ჩვენი ტრადიციები არ დაგვკარგოს

 **ნიკუშა:**

აუ ჩემი, რამდენი წელია ყელგამოწეული ვეხვეწები ამის მთქმელებს, რომ ჩამომითვალონ ეს ტრადიციები, წმინდად ქართული ტრადიციები, რა არის ეს ქართული ტრადიციები გამაგებინეთ ერთი?! მშობლების სიყვარული, ქალის პატივისცემა, ქრისტიანობა ჩვენი მოგონილი არ არის. მაშინ მითხარით, რა არის ეს დალოცვილი ქართული ტრადიციები, ხალხი არა ხართ?

***ყველანი იცინიან ვიღაც წამოიწყებს სიმღერას***

***საბა იწყებს ლექსის თქმას***

 **საბა:**

 **Не оттого, что зеркало разбилось,
Не оттого, что ветер выл в трубе,
Не оттого, что в мысли о тебе
Уже чужое что-то просочилось,-
Не оттого, совсем не оттого
Я на пороге встретила его.**

 **ჯანო:**

რა ვიცი რუსები არ გინდათ და რუსულ ლექსებს კი კითხულობთ კარგად?!

 **საბა:**

ჩემთვის, ჯანო, საყვარელო ,ხელოვნებას არა აქვს საზღვრები

 **ნიკუშა:**

კი მარა ეგ ლექსი, ქალის დაწერილია ძმაო და კაცს ეძღვნება

 **საბა:**

მერე რა იყოს?!

 **ნიკუშა:**

აბა მაშინ შენ რატო ამბობ

 **საბა:**

იქნებ იმ ქალს მინდა შევახსენო რაღაც

 **გია:**

შეახსენო , თუ გაახენო? აჰა, ჰა, ჰა,

 **საბა:**

თქვენ გენაცვალეთ ყველას! რა ბედნიერი ვარ დღეს თქვენთან ერთად რო ვარ, ნეტა იცოდეთ

 **ზურა:**

ნიკუშ შენც გვითხარი რამე ?

 **ნიკუშა:**

მე ძმაო, რასაც ვუკვირდები როგორც ინდოეთში ამბობენ რამდენი ადამიანიცაა იმდენი რელიგიაა, მე მხოლოდ ერთი რელიგია მწამს და ამას რეინკარნაცია ქვია.მგონია რომ ყოველი სიცოცხლე იმაზეა აგებული როგორი გქონდა წინა.....ამიტომაც როგორც ჩანს წინა ცხოვრებაში მაგრად ჩავიჯვი საქმეში რომ ახლა ასე ვარ. ეგა არი რაა

***ყველანი ახარხარდებიან***

 **ნიკუშა:**

რა გაცინებთ თქვე ჩემისებო ორი აგური უნდა გეჭიროთ ხელში, ვაი თქვენს პატრონს.

 **გია:**

ეს ,,დაჟე’’ მართლმადიდებელიც კი არ ყოფილა, ვახა, ხა ხა, ეგ არ ვიცოდი, გლიჯავ ნიკუშ! გლიჯავ! მაგარი ხარ!

 **საბა:**

კაი, კაი, მოიცა ცოტნეს უნდა რაღაცის თქმა, მიდი ცოტნე გენაცვალე

 **ცოტნე:**

თქმა არ მინდა წაკითვა მინდა ერთი მესიჯის რომელიც რამდენიმე ხნის წინ მომწერა ჩემმა ცოლმა ბერლინში:

 **საბა:**

აბა მოვუსმინოთ რაა, მიდი ცოტნე

 **ცოტნე:**

ცოტნე შენ არ ინერვიულო ჩვენ კარგად ვართ. არ ინერვიულო. ბნელ სარდაფებში, მურაბებზე, არაყზე, ღვინოზე და ლურსმნებზე არ ჩავდივართ სანათის და ძაღლის გარეშე. ორივე უნდა თან გვქონდეს. თუ ძაღლი ან სანათი ან ორივე ერთად არ გვაქვს, არ ჩავდივართ და ვძლებთ უღვინოდ, უმურაბოდ, ულურსმნოთ.თუ გადავეყარეთ დათვს. ვდგებით მშვიდად, თავს ვხრით და ვიღებთ მორჩილების პოზას. არ ვინძრევით. არ ვყვირით. ძალიან ჩუმად მობილურით ვუხმობთ დახმარებას. მაქსიმალურად ნელი მოძრაობებით. ეს ზრდის გადარჩენის შანსს.
თუ გადავეყარეთ ვეფხვს. ვხდებით აგრესიულები, მივდივართ მასზე, ძალიან ხმამაღლა ვყვირით და ვღრიალებთ. ვუხმობთ საშველად. არ ვაქცევთ ზურგს და არ გავრბივართ. კატისებრი თავს ესხმის გაქცეულს. ყოველთვის. ამიტომ მხოლოდ ხმამაღალი შეტევა ზრდის გადარჩენის შანსს.

იცით როგორ ვიყავი მთელი დღე მეგონა რომ წყალდიდობას გადაურჩა, მაგრამ გაგიჟდა, ეს ნორმალურის დაწერილია ახლა, მე მეჩვენება რო ამ ქვეყანაში მასიური ფსიხოზია თუ ვცდები?

***ყველანი იცინიან ისევ***

 **ალექსი:**

არ ვიცი იცით თუ არა, რომ საქართველოს მოსახლეობა უკანასკნელი ათი წლის მანძილზე მილიონ შვიდასი ათასი კაცით არის შემცირებული. ეს ჩვენისთანა პატარა ქვეყნისათვის კატასტროფაა, გაეროს პროგნოზის მიხედვით, საქართველო არის ,,მილევადი" ერი, რომლის არსებობაც 2050 წლისათვის სათუოა არ ვიცი, ამაზე დიდი უბედურება რა უნდა იყოს.

 **ნიკუშა:**

კაი რა ჩემო ალექსო ეგ ყველაზე ნაკლებად მაღელვებს, ათას იდიოტ ქართველს ერთი ჭკვიანი გერმანელი თუ არ მერჩივნოს

 **გია:**

რუსი? რამდენი რუსი გიჩევნია?

 **საბა:**

კოსტიას მოვუსმინოთ კოსტია

 **კოსტია:**

მინდა გითხრათ რომ .. ეს კვირა ჩემ ცხოვრებაში სასიხარულოდ დატვირთული იყო ... მივიღე პატივდების სიგელი. გავხდი ფაზისის საერო აკადემიის აკადემიკოსი.. გუშინ კავკასიის პირდაპირ ეთერში მიმიწვიეს,, მადლობა ... მადლობა ... დაფასებისთვის უღრმესი მადლობააა, მადლობა თქვენც ყველას ამ მშვენიერ სუფრაზე რო მომიწვიეთ

 **ჯარჯი:**

რავი რა გითხრათ ძმებო, მე რაღაც უცხოდ ვგრძნობ ამ ქალაქში თავს, მე ესე გავიზარდე იტალიურ ეზოში და ეტყობა მოძველებული აზროვნებს კაცი ვარ

 კარის მეზობელი რომ გყავს და ახლო ურთიერთობა რომ გინდა - მეგობრული...
ხინკალს რომ გააკეთებ და დაპატიჟებ...
ცოცხალს რომ მოხარშავ და გააწოდებ...
კიბეზე რომ შეგხვდება და გამარჯობის გარდა, ალალად მოიკითხავ, ხომ ყველაფერი კარგადაა თქვენსკენო...
..და სანაცვლოდ რომ ყოველთვის ოდნავ შესამჩნევად, უხმოდ თავის დაკვრას და თითქმის ნაძალადევ, ძააალიან გადაღლილი ადამიანის წამისმეასედიან ღიმილს იღებ...
იმიტომ კი არა, რომ შენზე მეტია ან თავს გამეტებს...
იმიტომ კი არა, რომ თავად არ უნდა გაიხსნას და ალალად გამოფინოს ყველა კბილი...
ეგრე გაზარდეს და რა ქნას...
,,დასტოინი,, უნდა იყოო...
მძიმედ, ოდნავ გასაგონად უნდა ისაუბრო, რომ მეორე მხარემ სმენა დაძაბოსო...
აჯობებს, თუ კითხვაზე პასუხი ერთ ან ორსიტყვიანი და მაქსიმალურად ბუნდოვანი იქნება - შემკითხველმა იმკითხავოსო...
შანსი არაა, თითო-ოროლა ასეთი ყველას არ გყავდეთ სამეზობლო-სანაცნობოში, აი ეგეთებით გაივსო დღეს ეს ქალაქი ჩემო საბა და იცოდე რო შენც დღეს სხვა ქალაქში ჩამოხვედი, ჩენც შენი ხათრით ვართ ერთად და არ ვჭამთ ერთმანათრს ორე უკვე სიფათებზე ვცნობთ ერთმანეთს ვინ ვისიანია , შეკითხვაც არ გვჭირდება, მოკლედ რა ...გაგიმარჯოთ

 **დიმა :**

კარგი გეყოფათ აგერ ერთი მშვენიერი მანდილოსანი გვიზის სუფრასთან და მისი სადღეგრძელო მინდა შევსვა, ჩვენ საამაყო თინათინ ჩადუნელს გაუმარჯოს, არაჩვეულებრივ დედას! ცოლს და სახელოვან ექიმს

***გაუმარჯოს! გაუმარჯოს! ( აყვებიან სხვებიც)***

 **თიკო:**

დიდი მადლობა

 **დიმა**

თიკო არ გვეტყვი ერთ- ორ სიტყვას

 **თიკო:**

იცი რა... გეტყვით, ერთმა ჩემმა პაციენტმა ეს წიგნი მაჩუქა მთარგმნელია და რამდენიმე დღეა ამით ვცხობრობ(ამოიღებს წიგნს და სათვალეს გაიკეთებს)

,,სამყაროში ყველაფერი ადამიანის ,,ყოფნისთვის“ არის, და სადარდებელი სწორედ ისაა, თვით ყოფნა რისთვისღაა?
რა სასაცილოები არიან ისინი, რომელთაც თავიანთი ყოფნა იმ რაღაცის იარაღად უქცევით, რაც თვითონვე მათი ყოფნის იარაღია.

**-ბრავო! ბრავო! აბა სიმღერა სიმღერა**

**თიკოს ტელეფონი ურეკავს: სუფრიდან დგება და ოდნავ გვრდზე გადის**

 **თიკო:**

ხო ლადო რესტორანში ვარ ხო გამომივლ? რა ვიცი ჩემი ძველი მეგობარი ჩამოვიდა ამერიკიდან და დაგვპატიჟა, იცი რომელში, რუდიკოს ბიჭის ქორწილი რო იყო ხო, ზარი გამომიშვი და ხო კაი ჩამოვალ.... არა არ მინდა დარჩენა დაღლილი ვარ (თიკო სკამის საზურგედან ლაბადას მოხსნის და ფეხაკრეფით წავა გასასვლელისკენ, მხოლოდ საბა შეამჩნევს მაგრამ არ გაყვება , მხოლოდ თვალს გააყოლებს,

***თიკო გზაში ტელეფონზე ლაპარაკს აგრძელებს:***

 რა უნდა ეთქვა?! აქ 25 წელია არ ყოფილა... არც ერთ მახარეს არ არის, არა არც ,,ნაცია’’ და არც ,,ქოცი’’, ხო ჩემსავით სიაფანდია... 30 წელი არ მყავდა ნანახი პრინციპში კარგად ვერც გავიხსენე. ..კაი რო გნახავ მერე მოგიყვები კი გავიხსენე, მაგრამ ვერ ვიცანი. ჩამოვდივარ.

***თიკო თვალს ეფარება***

 **2015წელი. ოქტომბერი.**